               EURÓPAI BIZOTTSÁG
            Brüsszel, 2019.4.12.
            COM(2019) 181 final
            2019/0093(NLE)
            Javaslat
            A TANÁCS HATÁROZATA
            az Európai Unió által az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodással létrehozott, földrajzi árujelzőkkel foglalkozó munkacsoportban a munkacsoport eljárási szabályzatának elfogadásával kapcsolatosan képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodással létrehozott, földrajzi árujelzőkkel foglalkozó munkacsoportban a munkacsoport eljárási szabályzata (a továbbiakban: eljárási szabályzat) tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az EU–Koreai Köztársaság szabadkereskedelmi megállapodás

               Az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás (a továbbiakban: megállapodás) az Európai Unió első újgenerációs kereskedelmi megállapodása és egyben az első, ázsiai országgal kötött megállapodás. A megállapodás célja, hogy az EU-ban és Koreában egyaránt ösztönözze a kétoldalú kereskedelmet és a gazdasági növekedést.

               A felek a megállapodást 2010. október 6-án írták alá és 2011. július 1-je óta ideiglenesen alkalmazzák
                  1
               .

               2.2.A földrajzi árujelzőkkel foglalkozó munkacsoport

               A megállapodás 15.3. cikke a Kereskedelmi Bizottság felügyelete mellett működő munkacsoportokat hoz létre, többek között a földrajzi árujelzőkkel foglalkozó munkacsoportot (15.3. cikk, (1) bekezdés, g) pont). A földrajzi árujelzőkre vonatkozó szabályokat a megállapodás 10.18–10.26. cikke határozza meg. A földrajzi árujelzőkkel foglalkozó munkacsoport tevékenységét és működését a megállapodás 10.25. cikke szabályozza.

               A megállapodás 10.25. cikkének alkalmazásában az Európai Unió nevében a Bizottság hagyja jóvá a megállapodásnak a földrajzi árujelzőkkel foglalkozó munkacsoport határozatai révén történő módosításait
                  2
               .

               A földrajzi árujelzőkkel foglalkozó munkacsoport fórum és döntéshozó szerv, amely határozhat a megállapodás 10-A. és 10-B. mellékletének módosításáról. A 10.25. cikk (1) bekezdésének értelmében a munkacsoport konszenzussal tehet ajánlásokat és fogadhat el határozatokat.

               2.3.A földrajzi árujelzőkkel foglalkozó munkacsoport által tervezett jogi aktus

               Az EU–Korea Kereskedelmi Bizottságnak a Kereskedelmi Bizottság eljárási szabályzatának elfogadásáról szóló 1. sz. határozata
                  3
                és különösen a melléklet 15. cikkének (4) bekezdése értelmében minden szakbizottság és munkacsoport maga határozhatja meg eljárási szabályzatát, amelyről jelentést kell tennie a Kereskedelmi Bizottságnak.

               A földrajzi árujelzőkkel foglalkozó munkacsoport 2018. május 30-án tartott 6. ülésének keretében megállapodott az eljárási szabályzatára vonatkozó határozat (a továbbiakban: tervezett jogi aktus) elfogadásáról.

               A tervezett jogi aktus célja, hogy szabályozza a földrajzi árujelzőkkel foglalkozó munkacsoport működését, és részletesen meghatározza elsősorban annak hatáskörét és döntéshozatali eljárását.

               3.Az Unió által képviselendő álláspont

               A Szerződések az Unió kizárólagos hatáskörébe utalják a közös kereskedelempolitikát, amelynek részét képezi az Unió autonóm kereskedelempolitikája, valamint nemzetközi kereskedelmi megállapodások megkötése. Tekintettel arra, hogy a tervezett jogi aktus a földrajzi árujelzőkkel foglalkozó munkacsoport megfelelő működésének előfeltétele, és ezáltal hozzájárul az EU–Koreai Köztársaság szabadkereskedelmi megállapodás hatékony végrehajtásához, a tervezett jogi aktus elfogadása összhangban áll az uniós kereskedelempolitika célkitűzéseivel.

               4.Jogalap

               4.1.Eljárási jogalap

               4.1.1.Alapelvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervre irányadó szabályai szerint joghatással bíró jogi aktusok. Ezenfelül a fogalom kiterjed azokra az eszközökre is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  4
               .

               4.1.2.A jelen esetre történő alkalmazás

               A földrajzi árujelzőkkel foglalkozó munkacsoport egy, az EU-Koreai Köztársaság szabadkereskedelmi megállapodással létrehozott szerv.

               A földrajzi árujelzőkkel foglalkozó munkacsoport által elfogadandó jogi aktus joghatással bíró jogi aktus. Az EU–Koreai Köztársaság szabadkereskedelmi megállapodás 10.25. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem is módosítja a megállapodás intézményi kereteit.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Alapelvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos.

               Ezért a javasolt határozat anyagi jogalapja a következő rendelkezésekből áll: az EUMSZ 207. cikke.

               4.3.Következtetés

               A javasolt határozat jogalapja ezért az EUMSZ 207. cikke, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Tárgytalan.

               2019/0093 (NLE)

               Javaslat

               A TANÁCS HATÁROZATA

               az Európai Unió által az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodással létrehozott, földrajzi árujelzőkkel foglalkozó munkacsoportban a munkacsoport eljárási szabályzatának elfogadásával kapcsolatosan képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodást
                  5
                (a továbbiakban: megállapodás) az Unió az (EU) 2015/2169 tanácsi határozat
                  6
                révén megkötötte, és a megállapodás 2015. december 13-án hatályba lépett.

               (2)A megállapodás15.3. cikkének (1) bekezdése létrehozza a megállapodás 15.1. cikkének (1) bekezdése által létrehozott Kereskedelmi Bizottság felügyelete mellett működő, földrajzi árujelzőkkel foglalkozó munkacsoportot.

               (3)Az EU–Korea Kereskedelmi Bizottságnak az EU–Korea Kereskedelmi Bizottság 2011. december 23-i 1. sz. határozatával
                  7
                elfogadott eljárási szabályzata 15. cikkének (4) bekezdése értelmében minden munkacsoport maga határozhatja meg eljárási szabályzatát, amelyről jelentést kell tennie a Kereskedelmi Bizottságnak.

               (4)Meg kell határozni a földrajzi árujelzőkkel foglalkozó munkacsoport eljárási szabályzatát.

               (5)Helyénvaló meghatározni az Unió által a földrajzi árujelzőkkel foglalkozó munkacsoportban a munkacsoport eljárási szabályzatával kapcsolatosan képviselendő álláspontot, mivel az eljárási szabályzat kötelező érvényű lesz az Unióra nézve,

               ELFOGADTA EZT A HATÁROZATOT:

               1. cikk

               Az Unió által a földrajzi árujelzőkkel foglalkozó munkacsoportban a munkacsoport eljárási szabályzatával kapcsolatosan képviselendő álláspont a munkacsoportnak az e határozathoz csatolt határozattervezetén alapul.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        Szabadkereskedelmi megállapodás egyrészről az Európai Unió és tagállamai, másrészről a Koreai Köztársaság között (HL L 127., 2011.5.14., 1–1426. o.).

                     (2)

                        A Tanács 2011/265/EU határozata (2010. szeptember 16.) az egyrészről az Európai Unió és tagállamai és másrészről a Koreai Köztársaság közötti szabadkereskedelmi megállapodásnak az Európai Unió nevében történő aláírásáról és ideiglenes alkalmazásáról (HL L 127., 2011.5.14., 1. o.).

                     (3)

                        HL L 58., 2013.3.1., 9. o.

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        HL L 127., 2011.5.14., 6. o.

                     (6)

                        A Tanács (EU) 2015/2169 határozata (2015. október 1.) az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodás megkötéséről (HL L 307., 2015.11.25., 2. o.).

                     (7)

                        Az EU–Korea Kereskedelmi Bizottság 1. sz. határozata (2011. december 23.) a Kereskedelmi Bizottság eljárási szabályzatának elfogadásáról (HL L 58., 2013.3.1., 9. o.).

    ---documentbreak---

               EURÓPAI BIZOTTSÁG
            Brüsszel, 2019.4.12.
            COM(2019) 181 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodással létrehozott, földrajzi árujelzőkkel foglalkozó munkacsoportban a munkacsoport eljárási szabályzatának elfogadásával kapcsolatosan képviselendő álláspontról

               MELLÉKLET

               AZ EU-KOREA FÖLDRAJZI ÁRUJELZŐKKEL FOGLALKOZÓ MUNKACSOPORT 1. SZ. HATÁROZATA

               (2018. május 30.)

               a munkacsoport eljárási szabályzatának elfogadásáról

               AZ EU-KOREA FÖLDRAJZI ÁRUJELZŐKKEL FOGLALKOZÓ MUNKACSOPORT,

               tekintettel az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodásra
                  1
                (a továbbiakban: megállapodás),

               tekintettel az EU–Korea Kereskedelmi Bizottságnak a Kereskedelmi Bizottság eljárási szabályzatának elfogadásáról szóló, 2011. december 23-i 1. sz. határozatára
                  2
                és különösen a határozat mellékletének 15. cikke (4) bekezdésére,

               mivel:

                (1)
                     Az EU–Korea Kereskedelmi Bizottságnak az EU–Korea Kereskedelmi Bizottság 2011. december 23-i 1. sz. határozatával elfogadott eljárási szabályzata 15. cikkének (4) bekezdése értelmében minden szakbizottság és munkacsoport maga határozhatja meg eljárási szabályzatát, amelyről jelentést kell tennie a Kereskedelmi Bizottságnak.

               (2)
                     Meg kell határozni a földrajzi árujelzőkkel foglalkozó munkacsoport eljárási szabályzatát,

               ELFOGADTA EZT A HATÁROZATOT:

               1. cikk

               A földrajzi árujelzőkkel foglalkozó munkacsoport elfogadja a mellékletben szereplő eljárási szabályzatát.

               2. cikk

               Ez a határozat az elfogadásának napján lép hatályba.

               Kelt …,

               a földrajzi árujelzőkkel foglalkozó munkacsoport részéről

                        csoportvezető

                        A Koreai Köztársaság Kereskedelmi, Ipari és Energiaügyi Minisztériuma

                        a földrajzi árujelzőkkel foglalkozó munkacsoport társelnöke

                        egységvezető

                        Az Európai Bizottság Mezőgazdasági és Vidékfejlesztési Főigazgatósága

                        a földrajzi árujelzőkkel foglalkozó munkacsoport társelnöke

               MELLÉKLET

               A FÖLDRAJZI ÁRUJELZŐKKEL FOGLALKOZÓ MUNKACSOPORT ELJÁRÁSI SZABÁLYZATA

               1. cikk
               Összetétel és elnökség

               (1)Az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás (a továbbiakban: megállapodás) 15.3. cikke (1) bekezdésének g) pontja alapján létrehozott, földrajzi árujelzőkkel foglalkozó munkacsoport ellátja a megállapodás 10.25. cikkében előírt feladatait.

               (2)A földrajzi árujelzőkkel foglalkozó munkacsoport egyrészről a Koreai Köztársaság (a továbbiakban: Korea), másrészről az Európai Unió képviselőiből áll.

               (3)A megállapodás 15.3. cikkének (3) bekezdése értelmében a földrajzi árujelzőkkel foglalkozó munkacsoportban az elnöki tisztet Korea és az Európai Unió képviselői közösen látják el.

               (4)A társelnökök átruházhatják feladataikat vagy azok egy részét egy kinevezett helyettesre, amely esetben a továbbiakban a társelnökre tett hivatkozások a kinevezett helyettesre is vonatkoznak.

               (5)Minden egyes társelnök a földrajzi árujelzőkkel foglalkozó munkacsoporttal kapcsolatos összes kérdésben eljáró kapcsolattartó pontot jelöl ki. A szóban forgó kapcsolattartó pontok közösen felelnek a földrajzi árujelzőkkel foglalkozó munkacsoport titkársági feladatainak ellátásáért.

               2. cikk
               Ülések

               A megállapodás 10.25. pontjának (2) bekezdésével összhangban az ülések helyszíne a Felek között váltakozik. A földrajzi árujelzőkkel foglalkozó munkacsoport üléseinek időpontjáról, helyszínéről és módjáról – amely videokonferencia is lehet – a Felek kölcsönösen, de legkésőbb a Felek egyikének kérelmét követő 90 napon belül megállapodnak.

               3. cikk
               Levelezés

               (1)A földrajzi árujelzőkkel foglalkozó munkacsoport elnökeihez címzett leveleket a munkacsoport többi tagja közötti köröztetés céljából továbbítani kell a kapcsolattartó pontokhoz.

               (2)A levelezés bármilyen írásbeli formában folytatható, beleértve az elektronikus leveleket is.

               (3)A Kereskedelmi Bizottság eljárási szabályzatának 15. cikke értelmében a Kereskedelmi Bizottságot tájékoztatni kell a földrajzi árujelzőkkel foglalkozó munkacsoport által kijelölt kapcsolattartó pontokról. A földrajzi árujelzőkkel foglalkozó munkacsoport kapcsolattartó pontjai közötti, a megállapodás végrehajtásával kapcsolatos minden levelezést, dokumentumot és közleményt egyidejűleg továbbítani kell a Kereskedelmi Bizottság Titkárságának, az Európai Unió koreai köztársasági küldöttségének és a Koreai Köztársaság Európai Unió mellett működő diplomáciai képviseletének.

               4. cikk
               Az ülések napirendje

               (1)A kapcsolattartó pontok minden ülés előtt összeállítják az ülés ideiglenes napirendjét. Az ideiglenes napirendet és a vonatkozó dokumentumokat legkésőbb az ülés kezdete előtt hét nappal el kell juttatni a földrajzi árujelzőkkel foglalkozó munkacsoport tagjainak, beleértve a munkacsoport társelnökeit is. Az ideiglenes napirend a megállapodás 10.25. cikkének hatálya alá tartozó bármilyen pontot tartalmazhat.

               (2)A Felek legkésőbb az ülés megkezdése előtt 14 nappal kérhetik, hogy valamely, a megállapodás 10.25. cikkének hatálya alá tartozó pont felkerüljön a napirendre. Ezeket a pontokat fel kell venni a napirendre.

               (3)Az ideiglenes napirend utolsó változatát legkésőbb az ülés megkezdése előtt öt nappal meg kell küldeni a társelnököknek.

               (4)A napirendet a társelnökök minden ülés elején egyhangúlag elfogadják. Mindkét társelnök egyetértése esetén az ideiglenes napirenden nem szereplő pontot is fel lehet venni a napirendre.

               5. cikk
               Kérelem a megállapodás 10-A. vagy 10-B. mellékletének módosítása iránt

               (1)A Felek bármelyike társelnöke által aláírt levélben kérheti egy adott földrajzi árujelzőnek a megállapodás 10-A. vagy 10-B. mellékletébe való felvételét vagy onnan való törlését.

               (2)A megállapodás 10.25. cikkének (1) és (3) bekezdése értelmében a földrajzi árujelzőkkel foglalkozó munkacsoport konszenzussal határozhat az Európai Unió vagy Korea egyedi földrajzi árujelzőinek a 10-A. és a 10-B. melléklethez való – a megállapodásban említett megfelelő eljárás lefolytatását követő – hozzáadásáról. A földrajzi árujelzőkkel foglalkozó munkacsoport konszenzussal dönthet arról, hogy a 10.21. cikk (4) bekezdésének, a 10.24. cikknek és a 10.25. cikknek megfelelően javasolja, hogy a Kereskedelmi Bizottság hozzon végleges döntést egy adott földrajzi árujelző hozzáadásáról vagy törléséről.

               (3)A 15.3. cikk (5) bekezdésének megfelelően a Kereskedelmi Bizottság átvállalhatja a munkacsoport feladatait, és határozhat az említett 10-A. és 10-B. melléklet módosításáról. A 15.5. cikk (2) bekezdésének értelmében a Kereskedelmi Bizottság dönthet a 10-A. és a 10-B. melléklet módosításától, a Felek pedig a határozatot a vonatkozó jogi követelményeik és eljárásaik szerint fogadhatják el.

               (4)A Felek a 10-A. és a 10-B. melléklet módosításával kapcsolatos döntésük során gondoskodnak mindkét Fél földrajzi árujelzőkkel összefüggő érdekeinek kellő figyelembevételéről.

               6. cikk
               Határozatok és ajánlások

               (1)A földrajzi árujelzőkkel foglalkozó munkacsoport a megállapodás 10.25. cikkének megfelelően ajánlásait és határozatait konszenzussal fogadja el.

               (2)A földrajzi árujelzőkkel foglalkozó munkacsoport a megállapodás 10.25. cikkének értelmében elfogadott, a társelnökök aláírásával ellátott ajánlásait a Felekhez címezi.

               (3)A földrajzi árujelzőkkel foglalkozó munkacsoport által a megállapodás 10.25. cikkének értelmében elfogadott határozatok tartalmazzák a társelnökök aláírását. Mindegyik határozat rendelkezik a hatálybalépésének időpontjáról.

               (4)A földrajzi árujelzőkkel foglalkozó munkacsoport határozatain és ajánlásain szerepelnie kell egy sorszámnak, az elfogadás időpontjának és a tárgymegjelölésnek.

               7. cikk
               Írásbeli eljárás

               (1)A földrajzi árujelzőkkel foglalkozó munkacsoport határozatai és ajánlásai mindkét Fél egyetértése esetén írásbeli eljárás útján is elfogadhatók. Az írásbeli eljárás a földrajzi árujelzőkkel foglalkozó munkacsoport társelnökei közötti jegyzékváltást jelenti.

               (2)Az írásbeli eljárás alkalmazását javasoló Fél társelnöke benyújtja az ajánlás vagy határozat tervezetét a másik Fél társelnökének, ez utóbbi pedig jelzi, hogy elfogadja-e az ajánlás- vagy határozattervezetet. A másik Fél társelnöke módosításokat javasolhat vagy gondolkodási időt kérhet. A tervezet elfogadása esetén azt a 6. cikknek megfelelően kell elfogadni.

               8. cikk
               Jegyzőkönyv

               (1)A kapcsolattartó pontok az ülés időpontját követő 21 napon belül elkészítik az ülés jegyzőkönyvtervezetét. A jegyzőkönyvtervezet tartalmazza az elfogadott ajánlásokat és határozatokat, valamint az egyéb levont következtetéseket.

               (2)Az ülés időpontját követő 28 napon belül vagy a Felek által közösen kitűzött határidőn belül mindkét Fél írásban jóváhagyja a jegyzőkönyvet. A jóváhagyást követően a társelnökök a jegyzőkönyv két eredeti példányát aláírásukkal látják el. A társelnökök megőrzik a jegyzőkönyv egy-egy eredeti példányát.

               9. cikk
               Jelentések

               A földrajzi árujelzőkkel foglalkozó munkacsoport tevékenységéről a Kereskedelmi Bizottság minden rendes ülésén jelentést tesz a Kereskedelmi Bizottságnak a megállapodás 15.3. cikke (4) bekezdésének megfelelően.

               10. cikk
               Költségek

               (1)A földrajzi árujelzőkkel foglalkozó munkacsoport ülésein való részvételéhez kapcsolódóan felmerülő költségeit mindegyik Fél maga viseli.

               (2)Az ülések megrendezésével és a dokumentumok sokszorosításával kapcsolatos költségeket az ülést rendező Fél viseli.

               11. cikk
               Nyilvánosság és bizalmas jelleg

               (1)Amennyiben a társelnökök másként nem határoznak, a földrajzi árujelzőkkel foglalkozó munkacsoport ülései nem nyilvánosak.

               (2)Ha valamelyik Fél a törvényei vagy jogszabályai szerint bizalmasnak minősülő információt nyújt be a földrajzi árujelzőkkel foglalkozó munkacsoporthoz, a másik Fél a megállapodás 15.1. cikke (7) bekezdésében foglaltaknak megfelelően köteles az információt bizalmasan kezelni.

               (3)A Felek dönthetnek úgy, hogy a földrajzi árujelzőkkel foglalkozó munkacsoport határozatait és ajánlásait hivatalos lapjukban közzéteszik.

                     (1)

                        HL L 127., 2011.5.14., 6. o.

                     (2)

                        HL L 58., 2013.3.1., 9. o.


               EURÓPAI BIZOTTSÁG
            Brüsszel, 2019.6.7.
            COM(2019) 265 final
            2019/0128(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(12 02 01. jogcímcsoport – Pénzügyi szolgáltatások)
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

               A belső piac működéséhez szükséges jogbiztonság és homogenitás biztosítása érdekében az EGT Vegyes Bizottságnak az összes vonatkozó uniós jogszabály elfogadását követően azokat a lehető leghamarabb bele kell foglalnia az EGT-megállapodásba, valamint lehetővé kell tennie az EGT-tag EFTA-államok számára, hogy részt vegyenek az EGT-vonatkozású uniós fellépésekben vagy programokban.

                  Az EGT Vegyes Bizottság határozattervezete (mely megtalálható a tanácsi határozatra irányuló javaslat mellékletében) az EGT-megállapodásnak a négy alapszabadságon kívül eső területeken folytatott együttműködésről szóló 31. jegyzőkönyve módosítását célozza. Ez azért szükséges, hogy az EGT-tag EFTA-államok részt vehessenek az uniós költségvetési tételekből finanszírozott uniós programokban és fellépésekben. Jelen esetben a módosítás célja annak lehetővé tétele, hogy az EGT-tag EFTA-államok (Norvégia, Izland és Liechtenstein) részt vehessenek az Európai Unió 2019-es pénzügyi évre vonatkozó általános költségvetésében szereplő 12 02 01. jogcímcsoportjához (A pénzügyi szolgáltatások egységes piacának megvalósítása és fejlesztése) kapcsolódó uniós fellépésekben.

               •Összhang a szabályozási terület jelenlegi rendelkezéseivel

                  A Vegyes Bizottság csatolt határozattervezete teljes mértékben összhangban áll az EGT-megállapodás azon céljával, hogy előmozdítsa a Szerződő Felek közötti kereskedelmi és gazdasági kapcsolatok egyenlő versenyfeltételek melletti folyamatos és kiegyensúlyozott erősödését és az azonos szabályok betartását, egy homogén Európai Gazdasági Térség létrehozása érdekében.

               •Összhang az Unió egyéb szakpolitikáival

                  A Vegyes Bizottság határozata összhangban áll az Unió egyéb szakpolitikáival is, különösen azáltal, hogy az uniós belső piac homogenitásának védelmére irányul.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A tanácsi javaslat anyagi jogalapja az Európai Unió működéséről szóló szerződés 114. cikke, összefüggésben 218. cikke (9) bekezdésével.

               Az eljárási jogalap az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  1
                1. cikkének (3) bekezdése, amely úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontját.

               •Szubszidiaritás (nem kizárólagos hatáskör esetén)

               A javaslat megfelel a szubszidiaritás elvének a következők miatt:

                  E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható.

               •Arányosság

                  Az arányosság elvével összhangban a javaslat nem haladja meg a kitűzött cél – a belső piac homogenitásának biztosítása – eléréséhez szükséges és megfelelő mértéket.

               •A jogi aktus típusának megválasztása

                  Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az e megállapodásban meghatározott esetekben.

               4.KÖLTSÉGVETÉSI VONZATOK

                  Az EGT-tag EFTA-államok pénzügyi hozzájárulást nyújtanak az Unió költségvetésének 12 02 01. jogcímcsoportjához (A pénzügyi szolgáltatások egységes piacának megvalósítása és fejlesztése). A pontos összeget e tanácsi határozattervezet elfogadását követően az EGT-megállapodás rendelkezéseivel összhangban határozzák meg.

               5.EGYÉB ELEMEK

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. Az EGT-megállapodás 32. jegyzőkönyvének megfelelően azonban az EGT-tag EFTA-államok éves pénzügyi hozzájárulása minden évben augusztus 31-ig érkezik be, az Európai Bizottság által indítványozott hozzájárulások befizetésére irányuló uniós kérésnek augusztus 15-ig az EGT-tag EFTA-államokhoz történő benyújtását követően.

               A január és augusztus közötti időszak áthidalása érdekében ezért a Vegyes Bizottság határozattervezetét januártól visszamenőleg kell alkalmazni. Ily módon az együttműködés folytonossága – az EGT-megállapodásban foglaltak szerint – biztosított az egész naptári éven át.

                  A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               2019/0128 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról

                  (12 02 01. jogcímcsoport – Pénzügyi szolgáltatások)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  2
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  3
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)Az EGT-megállapodás 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket tartalmaz.

               (4)Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott azon uniós fellépések tekintetében, amelyek a pénzügyi szolgáltatásokhoz kapcsolódnak.

               (5)Az EGT-megállapodás 31. jegyzőkönyvét ezért módosítani kell annak érdekében, hogy folytatni lehessen a kiterjesztett együttműködést 2018. január 1-je után.

               (6)Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió által képviselendő álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 305., 1994.11.30., 6. o.

                     (2)

                        HL L 305., 1994.11.30., 6. o.

                     (3)

                        HL L 1., 1994.1.3., 3. o.

    ---documentbreak---

               EURÓPAI BIZOTTSÁG
            Brüsszel, 2019.6.7.
            COM(2019) 265 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban képviselendő álláspontról(12 02 01. jogcímcsoport – Pénzügyi szolgáltatások)

               MELLÉKLET

               AZ EGT VEGYES BIZOTTSÁG HATÁROZATA

               […]

               […]

               az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló folytatni az EGT-megállapodás Szerződő Felei közötti együttműködést az Unió általános költségvetéséből finanszírozott azon uniós fellépések tekintetében, amelyek a pénzügyi szolgáltatások egységes piacának megvalósításához és fejlesztéséhez kapcsolódnak.

               (2)Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2019. január 1-jétől lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyve 7. cikkének (11) bekezdésében az „és 2018-as” szövegrész helyébe a „, 2018-as és 2019-es” szövegrész lép.

               2. cikk

               Ez a határozat az azt követő napon lép hatályba, amikor az EGT-megállapodás* 103. cikkének (1) bekezdésében előírt utolsó bejelentést megtették.

                  1Ezt a rendeletet 2019. január 1-jétől kell alkalmazni.

               3. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, -án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]